**Леспедэза двухколерная** (*Lespedeza bicolor*) — від кветкавых раслін роду Леспедэза (*Lespedeza*) сямейства Бабовыя (*Fabaceae*).

Батанічнае апісанне
-------------------

Прамы куст 1-3 м вышынёй і столькі ж шырынёй, у халодным клімаце расліны дасягаюць меншых памераў. За адзін сезон расліна бывае здольная вырасці на 1, 5 м. Фармуе магутную каранёвую сістэму. Сцёблы могуць дасягаць 3 см у дыяметры. Галіны злёгку апушаныя. Лісце трохчленнае, цэнтральны ліст дасягае 1,5—6 см у даўжыню і 1-3,5 см у шырыню. Ніжні бок лісця ярка-зялёны, апушаны.

Пурпурныя матыльковыя кветкі, сабраныя ў пазухавыя доўгія, выгнутыя мяцёлкі, што з'яўляюцца з ліпеня па верасень (да 15 кветак у суквецці). Чашачка 0,5 см даўжынёй, тры яе чашалісціка маюць невялікую даўжыню. Пялёсткі могуць дасягаць 1 см у даўжыню, яны пурпурнога або, радзей, белага колеру. Завязь апушаная, памерам 1 × 0,5 см.

Плод — плоскі аднанасенны боб каля 1 см даўжынёй.

Арэал
-----

Леспедэза двухколерная шырока распаўсюджаная ў Кітаі, а таксама суседніх з ім рэгіёнах Расіі, у Японіі, Карэі і, магчыма, Манголіі. Расце на лясных ускраінах і ў гушчарах на вышыні ад 100 да 1000 м над узроўнем мора.

Асаблівасці хімічнага складу
----------------------------

Леспедэза двухколерная змяшчае ў сваіх каранях і лісці буфатэнін, I-метоксі-N,N-дыметылтрыптамін (леспедамін), таксама як і роднасныя Nω,Nω-дыметылтрыламіны і іх аксіды.

Гаспадарчае значэнне і прымяненне
---------------------------------

Леспедэзу двухколерную саджаюць для папярэджання эрозіі глебы. Магчыма атрыманне алею з яе насення, сцёблы могуць прымяняцца для ткацтва, адвар лісця выкарыстоўваюць як чай. У Цэнтральнай Еўропе і ЗША расліна культывуецца ў парках і садах ў дэкаратыўных мэтах. Выведзена мноства сартоў, найбольш вядомыя 'Little Buddy' і 'Yakushima'. Утвараючы шчыльныя скапленні, гэты від можа станавіцца агрэсіўным пустазеллем. У ЗША, дзе гэты від з'яўляецца інтрадукаваным, ён стаў інвазіўным.

Сінаніміка
----------

* Lespedeza bicolor var. japonica Nakai
* Lespedeza bicolor f. pendula S.L. Tung & Z. Lu
* Lespedeza veitchii Ricker

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
3. ↑  *Киселевский А. И.* Латино-русско-белорусский ботанический словарь. — Мн.: «Наука и техника», 1967. — С. 74. — 160 с. — 2 350 экз.
4. ↑  Леспедэза двухколерная: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)(Праверана 16 студзеня 2020)
5. 1 2  Gucker, Corey L. (2010) *Lespedeza bicolor*. In: Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. Retrieved 11-25-2011.
6. ↑  Morimoto & Oshio (1965), Morimoto & Matsumoto (1966)
7. ↑  Леспедэза двухколерная: звесткі пра назву таксона на сайце *The Plant List* (version 1.1, 2013). (англ.) (Праверана 16 студзеня 2019)

Літаратура
----------

* Puhua Huang, Hiroyoshi Ohashi, Tomoyuki Nemoto: Lespedeza. In: Wu Zhengyi, Peter H. Raven (Hrsg.): Flora of China. Bd. 10, Missouri Botanical Garden Press, St. Louis 1994+, стар 306 (eFloras.org).
* Andreas Bärtels: Enzyklopädie der Gartengehölze. Ulmer Verlag, Stuttgart 2001, ISBN 3-8001-3198-6, S. 379

Спасылкі
--------

* Леспедеца двуцветная: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)(Праверана 27 жніўня 2012)

|  |  |
| --- | --- |
| ⚙️   Таксанамія | EOL · GBIF · iNaturalist · IPNI · ITIS TSN · NCBI · POWO · Plantarium · The Plant List · Tropicos · WFO · Флора Кітая |
| Нарматыўны кантроль | Microsoft: 2777308003 |